|  |  |
| --- | --- |
| Дата фіксацыі, дадзеныя носьбіта інфармацыі: прозвішча, імя, імя па бацьку, год і месца нараджэння, месца жыхарства, веравызнанне | 2010 год. Манікала Лідзія Аляксандраўна, 1941 год нараджэння, вёска Дзмітраўцы Лідскага раёна, праваслаўная |
| Назва абрада (свята, звычая) | **Валачобнікі** |
| Агульныя звесткі (дата і месца правядзення, прымеркаванасць да катал. ці правасл. календара) | Валачобнічаць пачыналі на другі дзень Вялікадня (праваслаўны каляндар) і працягвалі да правадной нядзелі. Адзін гурт абыходзіць усю веску ад пачатку да канца. Раней у кожнай весцы быў свой гурт. Маглі абысці вёску за дзень, а маглі пайсці ў любы дзень на працягу правадной нядзелі. |
| Стан бытавання:а) захаваны ў памяці носьбіта;б) жывая традыцыя  | Захаваны ў памяці носьбітаў. У цяперашні час элементы абраду адраджаюцца.  |
| Паслядоўнае апісанне абрада (свята, звычая) і яго этапаў (калі ёсць) | **1 этап.**Бліжэй к абеду валачобнікі збіраюцца ў адной хаце (дарослыя мужчыны і жанчыны). Гурт валачобнікаў з гарманістам ідуць па вёсцы з вясёлымі песнямі: “Ой, ляцелі гусі з броду”, “Ой, сівы конь бяжыць”(вясёлыя бяседныя песні спявалі, ідучы з хаты ў хату).**2 этап.**Заходзячы ў кожны двор, валачобнікі грукаюць у акенца і просяць гаспадара ці гаспадыню выйсці з хаты, прыгаворваючы: *Добры дзень таму, хто ў гэтым даму!**Гаспадарочак, слушны паночак.**Ці спіш, ці ляжыш, ці адпачываеш,**Ці нас, валачобнікаў, дажыдаеш?**А мы – людзі добрыя,**Не часта ходзім, не многа просім:**У гадок адзін разок.**Ці можна гаспадарам песню заспяваць?*Калі гаспадар не выходзіць, валачобнікі ідуць у наступны двор. А калі выходзіць з хаты, валачобнікі спяваюць **песню “Добры дзень, пану-гаспадару”**. Пасля спеваў гурт просіць дазволу заспяваць песню **“Вялік святы**”. Калі гаспадар даваў дазвол, але не запрашаў у хату, спявалі на вуліцы. А калі запрашаў, заходзілі ў пакой, дзе вісяць абразы. Гаварылі словы:*На гарэ Галгофе Яўрэі стаялі, Ісуса Хрыста каранавалі.**Маць у гроба стаяла. Горкімі слязамі рыдала:* *Сын мой, прэкрасный, в ачах маіх ясных ты ўміраеш – меня пакідаеш.**Не плач, маць радная. У тры дні васкрэсну я! Хрыстос васкрэс! Хрыстос васкрэс! Хрыстос васкрэс!*Пасля слоў валачобнікі спявалі **песню “Вялік святы”.** Песню спявалі адзін раз у кожнай хаце.Калі ў сям’і падрастае маладая дзяўчына, для яе спяваюць **“Добры вечар, паненачка”.** У падзяку за песні гаспадар кладзе ў кошык велікодныя дары. Галоўным пачастункам валачобнікаў з’яўляюцца велікодныя яйкі, кілбасы, кулічы, цукеркі, грошы, гарэлка, сала, кумпяк. Атрымаўшы падарункі, валачобнікі сыходзяць і на вуліцы з вясёлымі песнямі **“Ой ляцелі гусі з броду”,** **“Ой сівы конь бяжыць”** накіроўваюцца да наступных гаспадароў, не мінаючы ніводнай хаты вёскі.**3 этап.**Абышоўшы ўсе двары, валачобнікі збіраюцца у адной хаце (калі цёплае надвор’е – на двары) для святкавання з песнямі і танцамі: “Аляксандра”,“Полька дробная”, “Падыспань” “Кракавяк”. |
| Рытуальныя рэчы і атрыбутыка:* назва;
* матэрыял вырабу;
* прызначэнне;
* тэхналогія вырабу (пры неабходнасці).
 | Лазовы кошык вялікага памеру. Кошык неслі мужчыны ўдвух. Велікодныя яйкі: фарбавалі ў чырвоны колер. Яйкі клалі ў саган з шалупіннем ад цыбулі, налівалі ваду і варылі. Усе яйкі, якія атрымалі падчас валачобніцтва, клалі на агульны стол і спажывалі. Пасля гуляння, што заставалася на стале – дзялілі паміж сабой і неслі да хаты.  |
| Касцюм:1. маскарадны (кароткае апісанне касцюма і ўказанне касцюміраваных персанажаў);
2. абрадавы, з апісаннем:
* складаючых касцюма;
* галаўнога ўбора (назва, спосаб завязвання);
* упрыгожванняў;
* абутку;
* фотаздымкі прыкладваюцца (калі ёсць).
 | Святочнае вясковае адзенне |
| Песні:а) назва, жанр;б) месца, час выканання;в) выканаўцы (полаўзроставая катэгорыя);г) колькасны склад (сольна, дуэтам, ансамблем);д) музычнае суправаджэнне;е) атрыбутыка;ж) тэксты песень. | **Добры дзень, пану-гаспадару**Добры дзень, Вам, пану-гаспадару.Вясна-красна на ўвесь свет – *паўтараецца пасля кожнага радка*Заспяваем песню вяльможнаму пану.Як і для пана, так і пані.У панскім дварочку, як у вяночку.Садам асаджаны, тынам агароджаны.Панскія нівы будуць урадлівы.**Вялік святы** Вялік Святой нам дзень настал,Са славай з гроба вассіял.Хрыстос Гасподзь, наш вечный свет.Хрыстос васкрэс! *- радок паўтараецца тройчы*Суботня полнач ліш прашла,Зара нядзелі чуць взашла.Как Ангел двер ва гроб атверз.Хрыстос васкрэс!В ту ноч ка гробу жоны шліі Міра цэннае неслі.Но смотрат в гроб, он был атверз.Хрыстос васкрэс!Це жоны плакаць ліш пашлі,Што в гробе цела не нашлі,Но смотрат в гроб, там некта есць.Хрыстос васкрэс!То был в блесцяшчых рызах лік,Пасланнік Божый там для ніх.То – светлый Ангел был с нябес.Хрыстос васкрэс!А жонам Ангел тот сказал:“Хрыстос Гасподзь із мёртвых встал.Што ішчыце ево вы здзесь?Хрыстос васкрэс!Ідзіце, дайце знаць а том,І всем ево ўчэнікам”.Прамолвіл Ангел ім ту весць.Хрыстос васкрэс!Как сам прэд смерцю он сказал,На трецій дзень із мёртвых встал.Ад радасці не нужна слёз.Хрыстос васкрэс!В цэрквях лікуйце і в дамах!Нам жызнь адкрыта в небесах.Все людзі веселіцесь днесь.Хрыстос васкрэс!Как Ангелы на небесі,Все радуйцеся на зямлі!Хрыстос васкрэс! Хрыстос васкрэс! Хрыстос васкрэс!**Добры вечар, паненачка**Добры вечар, паненачка.Дай віно ж, віно зеляно - *паўтараецца двойчы пасля кожнага радка*Просім адчыніць акеначка.Адчыніўшы, адзавіся.Харашэнька прыбярыся.Пакланіся мамі, тату,Хай паклічуць нас у хату.Прывітаюць хлебам-соллюІ пасадзяць на застолле.Мы па свеце вандравалі,Васкрэсенне велічалі.Многа вестак назбіралі.Перша вестка – пан багаты,Да паненкі едзе ў сваты.Паненачка, не пужайся,На вяселле сабірайся.Будзеш з панам панаваці,Сваіх дзетак гадаваці. |
| Танцы:а) назва, від;б) месца, час выканання;в) выканаўцы (полаўзроставая катэгорыя);г) колькасны склад (сольна, дуэтам, ансамблем);д) музычнае суправаджэнне;е) атрыбутыка і адзенне (танцавальныя прылады, галаўныя ўборы, абутак);ж) відэа- ці тэкставае апісанне прыкладваецца. | Пасля абыходу вёскі збіраліся, частаваліся і танцавалі мясцовыя танцы, такія як “Аляксандра”,“Полька дробная”, “Падыспань” “Кракавяк”. |
| Музыка:а) назва, жанр;б) месца, час выканання;в) выканаўцы (полаўзроставая катэгорыя);г) колькасны склад (сольна, дуэтам, ансамблем);д) інструменты;е) адзенне;ж) відэа- ці аўдыёфіксацыя прыкладваецца. | З гуртом валачобнікаў хадзіў музыкант, часцей – гарманіст. Акампаніраваў пад песні, якія выконвалі валачобнікі. Іграў традыцыйныя беларускія найгрышы, калі ішлі ад хаты да хаты. А пасля абыходу падчас гуляння іграў розныя традыцыйныя найгрышы. |
| Традыцыйная кухня:а) назва стравы;б) час ужывання;в) хто гатаваў;г) працэс прыгатавання. | На Вялікдзень абавязкова фарбавалі яйкі ў цыбульніку. Да святочнага стала абавязкова гатавалі верашчаку: у саган клалі парэзаную на невялікія кусочкі свіную галаву. Дадавалі язык, сала, мяса, пярловую крупу, цыбулю, лаўровы ліст, хатнія прыправы. Залівалі вадой і ставілі ў печ на паўтары гадзіны. Падавалі на стол гарачым, у прыкуску з хрэнам. |